**Ministru kabineta noteikumu “Grozījums Ministru kabineta 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir precizēt darbības programmas (turpmāk – DP) “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” (turpmāk – 7.1.2.1. pasākums) īstenošanas nosacījumus, palielinot 7.1.2.1. pasākumam pieejamo kopējo attiecināmo finansējumu par 53 015 *euro*.MK noteikumu projekta[[1]](#footnote-1) spēkā stāšanās indikatīvais laika periods – 2021. gada I ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar:* 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
* Labklājības ministrijas (turpmāk – LM) ierosinātajiem grozījumiem Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (plānots izsludināt Valsts sekretāru sanāksmē (turpmāk – VSS) vienlaikus ar MK noteikumu projektu) (turpmāk – MK noteikumu Nr. 504 projekts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt DP 7.1.2.1. pasākuma īstenošanas nosacījumus, proti, **palielināt 7.1.2.1. pasākumam pieejamo kopējo attiecināmo finansējumu** (no 817 191 *euro* uz 870 206 *euro*), t.sk. Eiropas Sociālā fonda (turpmāk – ESF) finansējumu un valsts budžeta finansējumu (*MK noteikumu projekts*). Šobrīd MK 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” (turpmāk – MK noteikumi Nr.129) 7.1.2.1. pasākumam ir noteikts pieejamais kopējais attiecināmais finansējums 817 191 *euro* apmērā, t.sk. ESF finansējums – 694 612 *euro* un valsts budžeta finansējums – 122 579 *euro*.Minēto pieejamo kopējo attiecināmo finansējumu paredzēts palielināt par 53 015 *euro* (no 817 191 *euro* uz 870 206 *euro*), pārdalot to no DP 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” ietvaros īstenotā projekta “Atbalsts ilgākam darba mūžam ” (Nr. 7.3.2.0/16/I/001) (turpmāk – SAM 7.3.2.) fiksētā kopējā finansējuma atlikuma projektam noslēdzoties, t.i., tiek pārdalīts SAM 7.3.2.:1) projekta finansējuma atlikums – 52 861 *euro* apmērā;2) neatbilstoši veiktie izdevumi (neatbilstību finansējums) – 154 *euro* apmērā.7.1.2.1. pasākumam pieejamo kopējo attiecināmo finansējumu nepieciešams palielināt, lai pēc iespējas efektīvāk sasniegtu 7.1.2.1. pasākuma mērķi, kā arī neierobežotu EURES tīkla darbību un īstenotās aktivitātes/pasākumus, nodrošinot to nepārtrauktību un Latvijas saistību izpildi EURES tīklā. Saskaņā ar Eiropas Parlamenta un Eiropas Padomes Regulas Nr. 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju (turpmāk – regula) 7. panta 1.punkta b) apakšpunktu Nodarbinātības valsts aģentūra (turpmāk – NVA) ir nominēta par EURES Valsts koordinācijas biroju un saskaņā ar regulas 10. panta 1.punktu ir norīkota par EURES dalībnieku un tādējādi ir atbildīga par regulas ieviešanu un EURES tīkla darbību Latvijā, un nacionālā sadarbības tīkla veidošanu, un iesaistīto pušu informēšana. Atbilstoši *Komisijas Īstenošanas lēmumam (ES) 2018/1020 (2018. gada 18. jūlijs) par Eiropas klasifikācijas prasmju, kompetenču un profesiju saraksta pieņemšanu un atjaunināšanu automātiskas piemeklēšanas vajadzībām, izmantojot EURES kopīgo IT platformu* (turpmāk – Īstenošanas lēmums 2018/1020)*,* NVA jāveic Latvijas profesiju klasifikatora kartēšana atbilstoši Eiropas klasifikācijas profesiju pīlāram, lai nodrošinātu atbilstošu vakanču un CV salāgošanas funkcionalitāti, kā arī kvalitatīvas informācijas pieejamību visām iesaistītajām pusēm (darba meklētāji, darba devēji, sadarbības partneri u.c.). Latvijas profesiju klasifikatora kartēšana atbilstoši Eiropas klasifikācijas profesiju pīlāram projekta ietvaros tiks nodrošināta MK noteikumu Nr.129 14.2.4. apakšpunktā noteiktās atbalstāmās darbības *Nacionālā sadarbības tīkla veidošana un iesaistīto pušu informēšana* *(piemēram, informatīvie semināri un citi pasākumi)* ietvaros. Izvērtējot Latvijas profesiju klasifikatora atbilstību Eiropas klasifikācijai, kā arī ņemot vērā veicamā darba apjomu saistībā ar profesiju kartēšanu, secināts, ka projekta esošo cilvēkresursu un finanšu resursu ietvaros šo pasākumu nav iespējams īstenot un papildus jau esošajām amata vietām (1 projekta vadītājs, 1 vecākais eksperts, 0,5 vecākais ekonomists) vēl nepieciešama 1 amata vieta.Minētā pasākuma ieviešanas nodrošināšanai kopējās izmaksas 2021. gadā un līdz 2022. gada 31. decembrim sastāda indikatīvi 44 245 *euro* (1 vecākā eksperta amata vieta ar mēnešalgu 1 287 *euro)*.Papildus pārdalītais finansējums 8770 *euro* apmērā nepieciešams, lai intensificētu atbalstu Latvijas valstspiederīgajiem Apvienotajā Karalistē[[2]](#footnote-2) pēc pārejas perioda beigām (t.i., pēc 2020. gada 31. decembra) un ES/Eiropas Ekonomiskās zonas (turpmāk – EEZ) valstīs dzīvojošo Latvijas valstspiederīgo atbalstam, ņemot vērā aizvien pieaugošo interesi no Latvijas valstspiederīgo, kuri dzīvo ārvalstīs, puses par iespēju meklēt darbu un pārcelties uz Latviju. NVA kā EURES tīkla dalībnieka interesēs ir stiprināt un veicināt aktivitātes Latvijas valstspiederīgo atbalstam ne tikai ES/EEZ valstīs, bet arī Apvienotajā Karalistē, kur mīt ievērojama Latvijas diaspora. jo īpaši Pēc pārejas perioda, kad stāsies spēkā dažādas izmaiņas darbaspēka pārvietošanās noteikumos un citos ar darba mobilitāti saistītajos normatīvajos aktos, būs nepieciešams papildus informatīvais atbalsts. Stiprinot un attīstot sadarbību gan ar Ārlietu ministriju un Latvijas vēstniecībām, gan ar diasporas organizācijām, un sadarbībā ar Latvijas institūcijām, kas iesaistītas reemigrācijas iniciatīvu īstenošanā, tiks veicināta arī Latvijas darba tirgus attīstība, jo ārvalstīs dzīvojošie Latvijas valstspiederīgie ir nozīmīgs resurss Latvijas darba tirgum. Lai to īstenotu, nepieciešams attīstīt dažādas jaunas sadarbības formas kopīgu pasākumu organizēšanā, pilnveidojot esošās un ieviešot jaunas aktivitātes, kas mērķētas tieši šai auditorijai (digitālo rīku, tostarp mākoņpakalpojumu un straumēšanas pakalpojumu izmantošana, kas nodrošina virtuālo pasākumu organizēšanu, izmantošana tiešsaistes darba un karjeras dienās, aktivitātes mediju platformās auditorijas sasniegšanai – darbs ar auditorijas tārgetēšanu, reklāmrakstu un kampaņas rakstu izcelšana u.c.). 2020. gada otrajā pusē uzsākto aktivitāšu cikla NVA un EURES pakalpojumu atpazīstamības un pieejamības darba meklētāju, sadarbības partneru u.c. klientu vidū izmaksas četru mēnešu periodā bija aptuveni 4 385 *euro* (ieskaitot PVN). Ievērojot to, ka līdz projekta īstenošanas beigām ir paredzēts intensificēt šo pasākumu īstenošanu Latvijas valstspiederīgo atbalstam, t.sk. izmantojot dažādus digitālos pakalpojumus un risinājumus, kā arī to, ka projekts vēl tiks īstenots 2 gadus, papildus aktivitātes plānotas 1 reizi gadā vairāku mēnešu periodā – 4385 *euro* x 2 = 8770 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | LM kā ES fondu vadībā iesaistītā atbildīgā iestāde, NVA. |
| 4. | Cita informācija | MK noteikumu projekts ietekmē NVA kā finansējuma saņēmēju, jo tas paredz precizēt 7.1.2.1. pasākuma īstenošanas nosacījumus.Izvērtējot ierosināto grozījumu ietekmi uz 7.1.2.1. pasākumu, pēc MK noteikumu spēkā stāšanās būs nepieciešams veikt attiecīgus grozījumus (atbilstoši aktuālajām MK noteikumu Nr. 129 redakcijām) NVA īstenotajā projektā Nr. 7.1.2.1/15/I/001 “EURES tīkla darbība Latvijā” (turpmāk – projekts), palielinot kopējo finansējumu un veicot precizējumus saistītajās projekta sadaļās.Kopumā ierosinātie grozījumi, t.sk. kopējā attiecināmā finansējuma palielināšana veicinās 7.1.2.1. pasākuma mērķa un iznākuma rādītāja sasniegšanu, kā arī pozitīvi ietekmēs pasākuma mērķa grupu, t.sk. stiprinās un veicinās aktivitātes Latvijas valstspiederīgo atbalstam ne tika ES/EEZ valstīs, bet arī Apvienotajā Karalistē, jo tiks pilnveidoti esošie un ieviesti jauni EURES informatīvie pasākumi, tādējādi veicinot arī sabiedrības/darba tirgus dalībnieku informētība par EURES tīklu, tā darbību un piedāvātajiem pakalpojumiem. Piedāvātie grozījumi nodrošinās arī Īstenošanas lēmuma 2018/1020izpildi un kvalitatīvas informācijas pieejamību visām iesaistītajām pusēm (darba meklētāji, darba devēji, sadarbības partneri u.c.).LM kā ES fondu atbildīgā iestāde sadarbībā ar Centrālo finanšu un līgumu aģentūru kā sadarbības iestādi (turpmāk – CFLA) uzraudzīs, lai finansējuma saņēmējs veic atbilstošus grozījumus projektā, palielinot kopējo finansējumu, pēc tam, kad ir stājušies spēkā grozījumi Ministru kabineta 2016. gada 2. augusta noteikumos Nr. 504 ”Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir darba tirgus dalībnieki – darba devēji, darba ņēmēji, darba meklētāji, bezdarbnieki un NVA darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, kā arī ietekme uz sabiedrības mērķa grupām, jo kopumā tiks īstenots vairāk EURES pasākumu, tiks pilnveidoti esošie un ieviesti jauni EURES informatīvie pasākumi, tādējādi veicinot arī sabiedrības/darba tirgus dalībnieku informētību par EURES tīklu, tā darbību un piedāvātajiem pakalpojumiem, kā arī tiks nodrošināta kvalitatīvas informācijas pieejamība visām iesaistītajām pusēm (darba meklētāji, darba devēji, sadarbības partneri u.c.), piemēram, lai sniegtu informāciju darba meklētājiem kā sabiedrības mērķa grupai par pieejamajām brīvajām darbavietām Latvijā un Eiropā, vai tiks īstenoti informatīvie pasākumi/semināri/konsultācijas darba devējiem (t.sk. mazajiem, vidējiem uzņēmumiem, mikrouzņēmumiem un jaunuzņēmumiem) par iespējām izmantot EURES pakalpojumus un piesaistīt savam uzņēmumam vajadzīgos darbiniekus.MK noteikumu projekts nesniedz ietekmi uz vidi, konkurenci, veselību, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 88 587 | 38 629 | 103 463 | 47 445 | 0 | 0 | 0 |
| 2. Budžeta izdevumi | 104 220 | 45 446 | 121 721 | 55 818 | 0 | 0 | 0 |
| 3. Finansiālā ietekme | -15 633 | -6 817 | -18 258 | -8 373 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -15 633 | -6 817 | -18 258 | -8 373 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.129 šobrīd 7.1.2.1. pasākuma ietvaros projektam valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) ir noteikts pieejamais kopējais attiecināmais finansējums – 817 191 *euro*, t.sk. ESF finansējums – 694 612 *euro* un valsts budžeta finansējums – 122 579 *euro*.MK noteikumu projekts paredz palielināt (pārdalot no SAM 7.3.2.) SAM 7.1.2.1. ietvaros projektam pieejamo kopējo attiecināmo finansējumu par 53 015 *euro*, līdz ar to pēc MK noteikumu projekta spēkā stāšanās dienas SAM 7.1.2.1. ietvaros projektam pieejamais kopējais attiecināmais finansējums būs 870 206   *euro*, t.sk. ESF finansējums – 739 675 *euro* un valsts budžeta finansējums – 130 531 *euro*.**2015. gadā** kopējais faktiskais investētais finansējums (atbilstoši Valsts kases izdrukai) 49 557 *euro*, t.sk. ESF finansējums 42 124 *euro* un valsts budžeta finansējums 7 433 *euro*.**2016. gadā** kopējais faktiskais investētais finansējums (atbilstoši Valsts kases izdrukai) 83 925 *euro*, tai skaitā ESF finansējums 71 336 *euro* un valsts budžeta finansējums 12 589 *euro*.**2017. gadā** kopējais faktiskais investētais finansējums (atbilstoši Valsts kases izdrukai) 100 300 *euro*, t.sk. ESF finansējums 85 255 *euro* un valsts budžeta finansējums 15 045 *euro*.**2018. gadā** kopējais faktiskais investētais finansējums (atbilstoši Valsts kases izdrukai) 105 255 *euro*, t.sk. ESF finansējums 89 467 *euro* un valsts budžeta finansējums 15 788 *euro*.**2019. gadā**  kopējais faktiskais investētais finansējums (atbilstoši Valsts kases izdrukai) 116 659 *euro*, t.sk. ESF finansējums 99 160 *euro* un valsts budžeta finansējums 17 499 *euro*.**2020. gadā**  kopējais faktiskais investētais finansējums (atbilstoši Valsts kases izdrukai) 87 305 *euro*, t.sk. ESF finansējums 74 209 *euro* un valsts budžeta finansējums 13 096 *euro*.Šobrīd saskaņā ar projekta finanšu datiem 2020. gadā projekta kopējais finansējums plānots indikatīvi 135 554 *euro* apmērā, t.sk. ESF finansējums 115 220 *euro* un valsts budžeta finansējums 20 334 *euro*. Pēc MK noteikumu projekta spēkā stāšanās projektā tiks veikti grozījumi, precizējot finansējumu atbilstoši faktiski investētajam apjomam. **2021. gadā** projektam vidējā termiņa budžeta ietvarā apstiprināts un saskaņā ar projekta finanšu datiem plānots finansējums 104 220 *euro* apmērā, t.sk. ESF finansējums 88 587 *euro* un valsts budžeta finansējums 15 633 *euro*. Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 149 666 *euro* apmērā, t.sk. ESF finansējums 127 216 *euro*, valsts budžeta finansējums 22 450 *euro*.**2022. gadā** projektam vidējā termiņa budžeta ietvarā apstiprināts un saskaņā ar projekta finanšu datiem plānots finansējums 121 721 *euro* apmērā, t.sk. ESF finansējums 103 463 *euro* un valsts budžeta finansējums 18 258 *euro*. Pēc MK noteikumu projekta spēkā stāšanās 2022. gadam projekta kopējais finansējums indikatīvi plānots 177 539 *euro* apmērā, t.sk. ESF finansējums 150 908 *euro*, valsts budžeta finansējums 26 631 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts paredz kopējā atlīdzībai plānotā finansējuma palielinājumu 44 245 *euro* apmērā un finansējuma saņēmēja plānotais projekta personāls tiek palielināts par 1 slodzi (1 vecākā eksperta amata vieta 10.algu grupa, 32 IIC saime). |
| 8. Cita informācija | Finansējums 53 015 *euro* apmērā tiks pārdalīts no SAM 7.3.2. Finansējuma sadalījums pa gadiem norādīts indikatīvi un var tikt precizēts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts ir saistīts ar LM ierosinātajiem grozījumiem Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (plānots izsludināt VSS vienlaikus ar MK noteikumu projektu indikatīvi 2021. gada 28. janvārī).MK noteikumu projektu MK nepieciešams izskatīt pēc (vai vienlaikus) ar MK noteikumu Nr. 504 projektu.  |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu tai iespēju izteikt viedokli, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi 970) pirms tā iesniegšanas/izsludināšanas VSS ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv) un Valsts kancelejas tīmekļa vietnē <https://www.mk.gov.lv/>, un no 2020. gada 1. decembra līdz 2020. gada 16. decembrim aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā.  |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 2020. gada 16. decembrim) un iesniegšanai Valsts kancelejā par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM, CFLA kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministre R. Petraviča

I. Strazdiņa 67021630

Ilze.Strazdina@lm.gov.lv

1. Ministru kabineta noteikumu projekts “Grozījums Ministru kabineta 2015. gada 17. marta noteikumos Nr.129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (turpmāk – MK noteikumu projekts)

 [↑](#footnote-ref-1)
2. Saņemts Eiropas komisijas (turpmāk – EK) viedoklis, ka atbilstoši spēkā esošajam normatīvajam regulējumam projekta aktivitātes Apvienotajā Karalistē iespējams turpināt finansēt pēc 31.12.2020. [↑](#footnote-ref-2)